[{"text_idx": "#000004", "text": "Fis Rhagfyr diwethaf, buom yn cydweithio gyda\u2019r sefydliad celfyddydau cymunedol lleol, Tanio Cymru, yn eu digwyddiad Nadolig blynyddol yn Bettws. Roedd hwn yn cynnwys cerddoriaeth offerynnol a lleisiol fyw, crefftau i\u2019w gwneud a mynd a\u0302 nhw adref, canu carolau, bwyd blasus a groto hardd gydag ymweliad gan Sio\u0302n Corn Cymraeg."}, {"text_idx": "#000005", "text": "Gyda chymorth un o\u2019n datblygwyr, Hale Construction, ein nod oedd darparu prynhawn difyr, o safon, yn llawn lawenydd yr W\u0302yl i bobl fyddai\u2019n cael anhawster i adael y pentref i ddathlu\u2019r Nadolig."}, {"text_idx": "#000007", "text": "Un o atyniadau mwyaf y digwyddiad oedd y gosodiad celf a gre\u0308wyd gan ddisgyblion Blwyddyn 5 a Blwyddyn 6 Ysgol Gynradd Bettws. Mae\u2019r darn pryfoclyd hwn ar amrywiaeth yn cefnogi ymrwymiadau Tanio Cymru i roi mynediad at amrediad o weithgareddau ac ymyriadau creadigol \u2013 a phob un yn canolbwyntio ar eu tri gwerth craidd: tanio cymuned, tanio creadigrwydd, a thanio newid."}, {"text_idx": "#000008", "text": "Roedd yn bleser cael ymuno a\u0302 Hale Developers unwaith eto i gefnogi digwyddiad arbennig a roddodd gyfle i breswylwyr lleol gymryd rhan, derbyn croeso cynnes a mwynhau gweithgareddau Nadoligaidd."}, {"text_idx": "#000010", "text": "Meddai Alicia Stark o Tanio Cymru: \u201cBydd y cyllid hael hwn i gefnogi ein digwyddiad yn ein helpu i dalu am nwyddau crefft, a hurio goleuadau ac offer eraill i wneud ein mannau awyr agored yn hygyrch ac yn ddiogel. Yn ystod Nadolig Tanio y llynedd, ymunodd 85 o westeion a\u0302 ni, a chredwn y bydd mwy o bobl nag erioed yn dod i ddigwyddiad eleni. Diolch am eich cymorth a fydd yn cael effaith anferth ar y pethau y gallwn eu darparu ar gyfer plant a theuluoedd yn Bettws yn ystod gaeaf caled iawn!\u201d"}]